የመንግስት ተቃዋሚ የሆነው የሬዲዩ ጣቢያ ”የመንግስት ደጋፊ የሆነውን ጣቢያ ትታችሁ ከእኛ ጋር ብቻ መሆን አለባችሁ” የሚል ቅድመ ሁኔታ ሲያስቀምጥብን፣ የመንግስት ደጋፊ የሆነው ”ሠላም” በመባል የሚታወቀው ራዲዮ ጣቢያ ደግሞ (ለሙስሊሞች ያለውን ቀና ያልሆነ አመለካከት አላህ ሲያጋልጥበትና እኛን ደግም ከእንቅልፋችን ሲያነቃን) በአመት ውስጥ ሦስቴና አራቴ የሚያስተላልፍልን ማስታወቂያ በዝቶበት አንድ ቀን የራዲዮ ፕሮግራም አዘጋጁ ማይክሮፎኑ የተዘጋ መስሎ ”እነዚህ እስላሞች አላበዙትም እንዴ ….. ” እያለ ሲመነጫጨቅ ሁላችንም ለመስማት በመቻላችን እስከመቼ ድረስ ነው የማንም ማላገጫ ሆነን የምንኖረው? ለምን የራሳችንን ጣቢያ አንከፍትም የሚል ሃሳብ መጣብንና ምንም እንኳን ልምድ ያለው ሰው ከመካከላችን ባይኖርም በሂደት እንማራለን በማለት ራዲዮ ነጃሺን በመስከረም 2005 ልናቋቁመው በቃን።
